Repower AG

D Repower AG isch es Undernääme, wo in dr Schwiiz und im Ussland tuet elektrischi Energy härstelle und verchaufe. Gschicht D Firma het bis ane 2010 Rätia Energie AG ghäisse. Dr Hauptsitz isch z Poschiavo im Kanton Graubünde. D Firmegschicht het do agfange, wo ane 1904 d Kraftwerke Brusio AG ggründet worden isch. Die het im Puschlav s Chraftwärch Campocologno bout. Im Joor 2000 händ d Chraftwärch Brusio sech mit de Firmene Bündner Kraftwerke z Chlooschtersch und Rhätische Werke für Elektrizität AG z Thusis zämetoo und die drüü sind gmäinsam d Rätia Energy worde. Ane 2004 isch au no d aurax ag z Ilanz derzuechoo. Dr gröscht Aktionäär vo dr Repower isch s Elektrizitätswärch vom Kanton Züri, dr zwäitgröscht dr Kanton Graubünde. S Undernäme gschäftet usser em Bünderland au z Italie, wo s de Chunde au tuet Ärdgas verchaufe, z Dütschland, i dr Tschechei und z Rumänie. Das Gebiet im Bünderland, wo d Repower de Stroomchunde diräkt Energy tuet lifere, isch im Engadin, im Prättigau, im Rhyntel (d Gmainde Zizers, Landquart und Malans) und i dr Surselva. Chraftwärch D Chraftwärch vo dr Repower sind: Chraftwärch Madulain, Engadin Chraftwärch Silvaplana Chraftwärch Morteratsch, Pontresina, Engadin (s eltischte Chraftwärch vo de repower; bout ane 1890; 2015-2017 Nöibou) Chraftwärch Chloschters (dr Davosersee als Wasserresärve) Chraftwärch Schlappin Chraftwärch Küblis Chraftwärch Taschinas Chraftwärch Igiser Mülibach, Landquart Chraftwärch Robbia, Poschiavo (dr Lago Bianco uf em Berninapass als Wasserresärve) Chraftwärch Palü Chraftwärch Cavaglia, Puschlav Chrfatwärch Campocologno 1 Chraftwärch Campocolongo 2 Chraftwärch Lunschania, Vals Chraftwärch Ferrera Chraftwärch Truns, Surselva Chraftwärch Ladral, Walteschburg, Surselva Gas-Kombichraftwärch Teverola, Italie Windpark Corleto Perticara, Italie Windpark Lucera, Italie Windpark Prettin, Dütschland Windpark Lübbenau, Land Brandeburg, Dütschland Weblink Website vo dr Repower AG Fuessnoote